**Sveučilište Josipa Jurja Strossmayera u Osijeku**

**Filozofski fakultet Osijek**

**POZIVA**

sve zainteresirane za upis na Poslijediplomski sveučilišni studij *Pedagogija i kultura suvremene škole*, iz znanstvenog područja društvenih znanosti, znanstvenog polja pedagogije, da podnesu pretprijavu.

Pretprijave se podnose **od 20. svibnja do 15. rujna 2020. godine.**

**Opći uvjeti i kriteriji upisa**

1. Doktorski studij mogu upisati:

1. pristupnici koji su završili sveučilišni diplomski studij pedagogije (i srodnih znanosti) i time stekli 300 ECTS-bodova ili pristupnici koji su diplomirali četverogodišnji sveučilišni dodiplomski studij pedagogije (i srodnih znanosti) po studijskom sustavu prije 2005. godine

2. pristupnici koji su stekli magisterij znanosti iz područja pedagogije i srodnih društvenih i humanističkih znanosti

3. pristupnici studenti i apsolventi ranijeg magistarskog znanstvenog studija pedagogije (i srodnih znanosti).

Ukoliko se pojave kandidati izvan navedenih kategorija, njihov će status pojedinačno rješavati Povjerenstvo za stjecanje doktorata znanosti.

**II.** Pristupnici za upis na studij moraju imati završen diplomski studij s najmanjom prosječnom ocjenom 4,0. Pristupnici s nižim prosjekom mogu se upisati iznimno, uz preporuke dvaju sveučilišnih nastavnika i na temelju odluke Povjerenstva za stjecanje doktorata znanosti.

**III.** Prijemni postupak sastoji se od pismenog i usmenog dijela, na kojem će se ispitati motivacija kandidata za studij i sklonost znanstvenom istraživanju.

**IV.** Strani državljani upisuju studij pod jednakim uvjetima kao i hrvatski državljani ako su završili odgovarajući studij na inozemnom visokom učilištu i stekli najmanje 300 ECTS-bodova na preddiplomskom i diplomskom studiju, uz poštivanje kriterija prijenosa ECTS-bodova.

**Obavijesti o studiju**

Poslijediplomski sveučilišni studij *Pedagogija i kultura suvremene škole* traje tri godine, odnosno šest semestara, a završetkom studija stječe se 180 ECTS-bodova i akademski stupanj doktora znanosti iz znanstvenog područja društvenih znanosti, znanstvenog polja pedagogije.

Školarina po semestru studija iznosi 10.000,00 kuna.

Školarina studija ne uključuje troškove ocjene i obrane doktorskog rada, tiskanje diplome i promociju.

Broj mjesta na studiju: 10.

Vodič kroz studij dostupan je na službenoj stranici Filozofskoga fakulteta Osijek (<https://www.ffos.unios.hr/download/vodic-kroz-studij-poslijediplomski-doktorski-sveuciliani-studij-pedagogija-i-kultura-suvremene-akole.pdf>), a dodatne obavijesti mogu se dobiti u Uredu za studentska pitanja osobno ili telefonski na broj 031/494-645 te elektroničkom poštom od stručne referentice za poslijediplomske studije Ane Mihaljević, mag. iur. ([amihaljevic@ffos.hr](mailto:amihaljevic@ffos.hr)).

Obrazac za pretprijavu nalazi se u prilogu.

Ispunjeni obrazac dostavlja se poštom Uredu za studentska pitanja Filozofskog fakulteta Sveučilišta Josipa Jurja Strossmayera u Osijeku, Lorenza Jägera 9, 31 000 Osijek ili elektroničkom poštom na adresu [amihaljevic@ffos.hr](mailto:amihaljevic@ffos.hr) s naznakom: **Pretprijava za upis na Poslijediplomski sveučilišni studij "Pedagogija i kultura suvremene škole"**.

**Poslijediplomski sveučilišni studij**

***Pedagogija i kultura suvremene škole***

**PRIJAVA ZA UPIS**

|  |  |
| --- | --- |
| Ime i prezime |  |
| OIB |  |
| JMBG |  |
| Adresa |  |
| Telefon / e-pošta |  |
| Završeno obrazovanje |  |
| Podaci o zaposlenju |  |
| Prilozi |  |
| Napomena |  |
| Datum |  |
| Vlastoručni potpis |  |